কক্সবাজারের পেকুয়া উপজেলার শিলখালী ইউনিয়নের কাছারীমোড়া প্রিমিয়ার লিগের (কেপিএল) দশম আসরের প্রথম রাউন্ডের সপ্তম খেলায় পেকুয়া সদরের সাংবাদিক দিদারুল করিমের পল্লীবন্ধু ক্রিকেট কিংসকে ছয় উইকেটে হারিয়ে শিলখালীর মিজানুর রহমানের ড্রাগন্স ক্রিকেট জয়ী হয়েছে। গতকাল রোববার বিকেল সাড়ে তিনটায় কেপিএল মাঠে এ খেলা অনুষ্ঠিত হয়। আগামী মঙ্গলবার ইলেভেন ব্লাস্টার্সের বিপক্ষে বিশাল ব্যবধানে জিততে হবে পল্লীবন্ধু ক্রিকেট কিংসকে। পরপর দুইটি ম্যাচে হারার পর পল্লীবন্ধু কঠিন সমীকরণের মুখোমুখি হচ্ছে। ইলেভেন ব্লাস্টার্সের বিপক্ষে জিততে না পারলে টূর্ণামেন্ট থেকে ছিটকে পড়বে পল্লীবন্ধু।